น้ำมัน WTI พุ่ง 3% หลัง “ปูติน” สั่งระดมพล-ยกระดับสงคราม
น้ำมัน WTI พุ่งกว่า 3% หลัง “ปูติน” ประกาศระดมพลบางส่วนอ้างปกป้องรัสเซีย-ยกระดับการทำสงครามในยูเครน
น้ำมัน WTI พุ่งกว่า 3% หลัง “ปูติน” ประกาศระดมพลบางส่วนอ้างปกป้องรัสเซีย-ยกระดับการทำสงครามในยูเครน
21 ก.ย. 2565

ผู้สื่อข่าวรายงานว่า ราคาน้ำมัน WTI พุ่งขึ้นกว่า 3% หลังจากประธานาธิบดีวลาดิเมียร์ ปูติน ผู้นำรัสเซีย ประกาศระดมกำลังพลเพื่อยกระดับการทำสงครามกับยูเครน
ทั้งนี้ สัญญาน้ำมันดิบเวสต์เท็กซัส (WTI) ส่งมอบเดือนต.ค. พุ่งขึ้น 3.07% แตะที่ 86.52 ดอลลาร์/บาร์เรล ขณะที่สัญญาน้ำมันดิบเบรนท์ส่งมอบเดือนต.ค.พุ่งขึ้น 2.96% แตะที่ 93.30 ดอลลาร์/บาร์เรล
โดย ปธน.ปูตินประกาศระดมกำลังพลบางส่วนในรัสเซีย พร้อมระบุว่าจะใช้ทุกวิถีทางในการปกป้องรัสเซีย และจะผนวกทุกดินแดนที่ทหารรัสเซียยึดครองสำเร็จ โดยคำประกาศดังกล่าวถือเป็นการยกระดับการทำสงครามในยูเครน
สำนักข่าวซีเอ็นบีซีรายงานว่า การประกาศระดมพลบางส่วนถือเป็นการเตรียมความพร้อมในการทำสงครามของรัสเซีย โดยจนถึงขณะนี้รัสเซียยังไม่ได้ประกาศการทำสงครามต่อยูเครน และเรียกการโจมตียูเครนว่า “ปฏิบัติการพิเศษทางทหาร” แต่การระดมกำลังพลบางส่วนอาจหมายความว่า ธุรกิจและพลเมืองรัสเซียต้องให้การช่วยเหลือในการทำสงครามมากขึ้น